Klatreulykken på K2 august 2008

Klatreulykken på K2 var flere hendelser på K2 1. til 3. august 2008 som alt i alt kostet 11 klatrere livet.   

Etter at 17 klatrere i to grupper var kommet til topps, raste den store séracen ut over passasjen som kalles «Flaskehalsen» (the Bottleneck), en trang og bratt isrenne på ca.  meters høyde. Flaskehalsen er fryktet som det farligste partiet på ruta Abruzziryggen (Abruzzi Spur) på fjellets sørøstlige side, en av de mest brukte rutene. Raset tok med seg flere av klatrere som befant seg i Flaskehalsen, og i tillegg tok raset med seg de faste tauene som var lagt ut for å sikre klatrerne over den utsatte passasjen. Klatrere som var i området startet straks en redningsaksjon.

Den 4. august 2008 ble antall døde satt til 11, selv om mange aldri vil bli funnet. Den norske klatreren Rolf Bae var blant de som ble tatt av raset over Flaskehalsen, og ble 3. august bekreftet omkommet. Det ble kort tid etter klart at Baes kropp trolig ikke vil bli hentet ned fra K2. Baes ektefelle Cecilie Skog og kameraten Lars Nessa, som befant seg over Flaskehalsen da raset gikk, kom seg ned fra fjellet i fysisk god behold, til tross for at de måtte friklatre det kritiske partiet uten annen hjelp enn isøksene. 

Den pakistanske ministeren Shahzad Qaiser i det pakistanske utenriksdepartementet skal ifølge Dagbladet.no ha omtalt ulykken som «den verste enkeltulykken som noensinne er skjedd på noen av fjellene våre».

Referanser

Hendelser i 2008
Katastrofer og ulykker i Pakistan
Klatring
Ekspedisjoner

nl:K2#Klimgeschiedenis